Tallinnas tegutseb NATO Kooperatiivse Küberkaitse Kompetentsikeskus, mis asutati 14. mail 2008 seitsme asutajariigi - Eesti, Saksamaa, Slovakkia, Itaalia, Leedu, Läti ja Hispaania - poolt. 2010. aastal liitus keskusega Ungari. Läbirääkimised käivad USA ja Türgi liitumiseks.  Kompetentsikeskus on rahvusvaheline  sõjaline organisatsioon, mis on Põhja-Atlandi Nõukogu otsusega saanud NATO akrediteeringu. Keskuse missiooniks on edendada NATO ja selle partnerriikide küberkaitsealast võimekust konsultatsioonide, koolituste ja uurimustööde abil.